Source: https://www.riigiteataja.ee/akt/13107923
Timestamp: 2018-08-22 01:21:23+00:00
Document Index: 4378513

Matched Legal Cases: ['§ 28', '§ 2', '§ 3', '§ 4', '§ 5', '§ 6', '§ 7', '§ 8', '§ 9']

Hädaolukorrast teavitamise kord ja nõuded edastatavale teabele – Riigi Teataja
Vastu võetud 20.05.2002 nr 166
RT I 2002, 43, 279
Määrus kehtestatakse «Hädaolukorraks valmisoleku seaduse» § 28 lõike 2 alusel.
Määrus sätestab riigiasutuse, valla- või linnavalitsuse, kohaliku omavalitsuse asutuse ning ettevõtja kohustused teabe edastamisel hädaolukordade kohta ning nõuded edastatavale teabele.
§ 2. Teabe liigid
Riigiasutuse, valla- või linnavalitsuse, kohaliku omavalitsuse asutuse ning ettevõtja poolt edastatav hädaolukorraga seotud teave jaguneb järgmiselt:
1) esmane teave;
2) ettekanne olukorrast;
3) erakorraline teave.
§ 3. Esmane teave
(1) Esmane teave on teabe valdaja esimene ettekanne häirekeskusele või Siseministeeriumi teabe- ja analüüsiosakonnale (edaspidi teabevahetuse asutus ).
(2) Esmane teave esitatakse teabevahetuse asutusele viivitamatult telefoni teel, esitades § -s 9 nõutud andmed. Esimesel võimalusel edastatakse teabevahetuse asutusele ka määruse lisa 1 kohaselt vormistatud kirjalik esmane ettekanne hädaolukorrast.
§ 4. Ettekanne olukorrast
Ettekanne olukorrast on hädaolukorra lahendamist juhtiva asutuse poolt teabevahetuse asutustele edastatav, määruse lisa 2 kohaselt vormistatud ülevaade hädaolukorra lahendamisest.
§ 5. Erakorraline teave
Erakorraline teave on teave olukorra järsust muutusest ning see edastatakse viivitamatult teabevahetuse asutusele. Erakorralise teabe edastamisel kasutatakse olukorra ettekande vormi, kirjutades ettekande esilehe ülaserva sõna «ERAKORRALINE».
TEAVITAMISE KORRALDUS
§ 6. Esmase ja erakorralise teabe edastamine
(1) Valla- või linnavalitsus, kohaliku omavalitsuse asutus ning ettevõtja on kohustatud viivitamatult edastama hädaolukorraga seotud esmase ja erakorralise teabe häirekeskusele.
(2) Riigiasutus, saades ametkonnasisese teavitamissüsteemi või ministeeriumi valitsemisalas oleva alalise seire- või valveteenistuse kaudu teate hädaolukorra kohta, edastab saabunud teabe viivitamatult Siseministeeriumi teabe- ja analüüsiosakonnale.
(3) Riigiasutused ja riigiosalusega aktsiaseltsid teavitavad Siseministeeriumi teabe- ja analüüsiosakonda järgmistest hädaolukordadest:
1) Justiitsministeerium:
–massilised korratused vanglates, eelvangistusmajades ja väljasaatmislaagrites;
–vangla, eelvangistusmaja või väljasaatmislaagri relvastatud rünne;
–kinnipeetavate grupiviisiline põgenemine vanglast või eelvangistusmajast;
2) Kaitseväe Peastaap:
–relvastatud rünne kaitseväe või Kaitseliidu vastu;
–röövid või ulatuslikud vargused relva- ja laskemoonaladudes;
–lahingumoona- või lõhkeaineladude plahvatused;
–relvastatud kaitseväelaste grupi omavoliline lahkumine väeosa territooriumilt;
3) Eesti Meteoroloogia ja Hüdroloogia Instituut:
–erakordne külm või kuumus, erakordsed lumeolud või nende tekke oht;
–tugevad tormid, millega võivad kaasneda suured purustused ja metsakahjustused või oht nende tekkeks;
–liigsademetest põhjustatud üleujutused ja uputused, paisude ja tammide läbimurded;
–muud ilmastikuolud või nende tekke oht, mis võivad ohustada inimeste elu või tekitada laiaulatuslikke purustusi või suuri kahjustusi varale;
4) Eesti Kiirguskeskus:
–keskkonna ulatuslik radioaktiivne saastumine ja selle tekkimise oht põhjustatuna Eestis või naaberregioonides toimunud kiirgusavariist;
–muu radioaktiivne saastumine;
5) Keskkonnainspektsioon:
–ulatuslik õhusaastus;
–metsade ja turbarabade tulekahjud;
–ulatuslik sise- ja piiriveekogude ning põhjavee saastumine naftasaaduste või muude keskkonnaohtlike ainetega;
6) AS Eesti Energia:
–keskkonna- või loodusõnnetused (tuhaväljade tammide purunemine, Narva Hüdroelektrijaama tammi purunemine, Narva jõe ummistumine jne), mis põhjustavad keskkonna saastumist või elektrijaamade tehnilise veevarustuse katkemise;
–diversiooniakt või tehnilised avariid elektrijaamas või elektrijaotusseadmetes ja alajaamades, mis võivad põhjustada linnade või suurte piirkondade elektrienergiata jäämise;
7) AS Eesti Põlevkivi:
–tulekahju ja plahvatus kaevanduses;
8) Põllumajandusministeerium:
–episootia;
11) Kaitsepolitseiamet:
–terroriakt;
12) Politseiamet:
–massirahutus;
–ulatuslik kunsti- või raharööv;
–terroriakt Julgestuspolitsei poolt julgestatava isiku või valvatava ja kaitstava objekti vastu;
–pantvangi võtmine;
13) Tervisekaitseinspektsioon:
–epideemia;
14) Tervishoiuamet:
–massiline mürgistus;
15) Lennuamet:
–õhusõiduki kaaperdamine;
16) Maanteeamet:
–erakorraliste ilmastikutingimuste või muu õnnetuse tagajärjel tekkinud liikluse katkemine põhimaanteel enam kui 12 tunniks;
18) Raudteeamet:
–õnnetus inimeste ja ohtlike veostega või ulatuslik keskkonnareostus raudteel ning raudteeliini peateel õnnetuse tagajärjel tekkinud rongiliikluse katkemine;
19) Sideamet:
–ulatuslikud või pikaajalised raadioside häired või raadioside katkemine või raadiosaateseadmete ebaseaduslik kasutamine suures ulatuses;
20) Välisministeerium:
–terroriakt Eesti Vabariigi välisesinduse, diplomaadi, välisesinduse haldustöötaja või nende perekonnaliikmete vastu.
(4) Siseministeeriumi teabe- ja analüüsiosakonna nõudmisel edastavad riigiasutused, valla- ja linnavalitsused, kohaliku omavalitsuse asutused ning ettevõtjad Siseministeeriumi teabe- ja analüüsiosakonnale teavet ka kõigist muudest erakorralistest sündmustest, millel on ilmsed hädaolukorra tunnused.
(5) Teavet piiriülese toimega suurõnnetustest ja rahvusvahelistest hädaolukordadest edastavad Siseministeeriumi teabe- ja analüüsiosakonnale rahvusvahelise koostöö kontaktpunktideks määratud alalised seire- ja valveteenistused.
§ 7. Olukorrast ettekande edastamine
Hädaolukorra lahendamise ajal on hädaolukorra lahendamist juhtiv asutus kohustatud edastama teabevahetuse asutusele ettekande olukorrast iga 60 minuti järel, kui teabevahetuse asutus ei teata teist intervalli.
§ 8. Teabevahetuse asutuste ülesanded hädaolukorrast teavitamisel
(1) Häirekeskus teavitab hädaolukorrast:
1) reageerimiskohustuslikke teenistusi;
2) valla- või linnavalitsuse ja maakonna kriisikomisjoni esimeest ning vastavalt komisjoni esimehe korraldustele kriisikomisjoni liikmeid;
3) Siseministeeriumi teabe- ja analüüsiosakonda.
(2) Siseministeeriumi teabe- ja analüüsiosakond teavitab hädaolukorrast:
1) Päästeameti vastutavat töötajat;
2) Vabariigi Valitsuse kriisikomisjoni (edaspidi komisjon) esimeest, tema äraolekul komisjoni esimehe asetäitjat;
3) komisjoni esimehe, tema äraolekul komisjoni esimehe asetäitja korraldusel komisjoni liikmeid ning kriisireguleerimismeeskonna liikmeid;
4) peaministrit, Vabariigi Presidenti ja kaitseväe juhatajat komisjoni esimehe või tema äraolekul esimehe asetäitja otsusel ning edastab neile ettekande olukorrast.
(3) Siseministeeriumi teabe- ja analüüsiosakond võtab vastu ja edastab rahvusvahelise koostöö raames teavet piiriülese toimega suurõnnetustest ja rahvusvahelistest hädaolukordadest.
TEABE EDASTAMISELE ESITATAVAD NÕUDED
§ 9. Teabe valdaja poolt edastatav teave
Hädaolukorrast teabe valdaja edastab häirekeskusele või Siseministeeriumi teabe- ja analüüsiosakonnale järgmise hädaolukorda puudutava info:
1) edastaja andmed;
2) hädaolukorra koht ja aeg;
3) olukorra kirjeldus;
4) andmed ohvrite ja kannatanute kohta;
5) evakueerimisvajadus;
6) purustused;
7) ohud inimestele, keskkonnale, varale;
8) olukorra võimalikud arengud;
9) käivitatud operatsioonid;
11) kaasatud jõud ja ressursid;
12) abivajadus;
13) juht sündmuskohal;
14) ametkonna koordinaator;
15) informeeritud ametkonnad.
Vabariigi Valitsuse 20. mai 2002. a määruse nr 166
“Hädaolukorrast teavitamise kord ja nõuded edastatavale teabele”
ESMANE ETTEKANNE HÄDAOLUKORRAST
Kellele: Siseministeeriumi teabe- ja analüüsiosakond / Häirekeskus:
Faks: ………………. , tel: ………..…….. , e-post: …………………………………………..
1. HÄDAOLUKORRAST TEATE EDASTANUD AMETKOND:______________________
Kontaktisik / ametkonna koordinaator (nimi, ametikoht):_____________________________
telefon: _______________, faks: _________________, e-post: ________________________
Päev/ kuu/ aasta/kellaaeg: ______________________________________________________
TEAVE HÄDAOLUKORRAST JA SELLELE REAGEERIMISEST:
2. TOIMUMISAEG (kuupäev, kellaaeg): __________________________________________________________________________
3. TOIMUMISE KOHT: maakond ______________________ vald/linn:_______________
koha kirjeldus/ aadress:_______________________________________________________
4. HÄDAOLUKORRA KIRJELDUS:_______________________________________________________________
5. OHVRID: (A) puuduvad: ___, (B) hukkunuid: ___, (C) vigastatuid: __, (D) kadunuid:___
6. EVAKUEERIMINE: (A) ei ole vajadust: ___, (B) on vajadus: ___, oletatav arv: ________
7. VAJADUS ABI JÄRELE: (A) puudub: ___, (B) on: ___, ____loetelu: ________________
8. MILLISEID AMETKONDI ON INFORMEERITUD? (A) ei ole ___, (B) on ____, loetelu:
politsei: _________________, kiirabi: __________________, piirivalve: ________________
muud: ___________________________________________________________________________
9. KAS KOHALIK KRIISIKOMISJON (KKK) ON KOKKU KUTSUTUD?
(A) ei ole ____, (B) on ____, (C) KKK on koos ____; kellaaeg, kuupäev ________________
KKK asukoht: _____________________________________, tel: _______, faks: _________
10. JUHTIMINE SÜNDMUSKOHAL: (A) puudub _______, (B) juht sündmuskohal (nimi,
ametkond, ametikoht): ________________________________________________________
telefon sündmuskohal: ________________________, faks: __________________________
11. MÄRKUSED: ___________________________________________________________
12. ETTEKANDE KOOSTAJA (nimi, ametikoht): __________________________________
telefon: ______, faks: ______, e-post: ___________________ allkiri: ___________________
13. ETTEKANDE VASTUVÕTJA (nimi, ametikoht): _______________________________
kuupäev/kellaaeg: __________________________________, allkiri: ___________________
Kellelt: ____________________________________________________________________
Ettekande nr _________ Kellaaeg: ________ Päev/kuu/aasta: _________________________
1. HÄDAOLUKORD: ________________________________________________________
2. TOIMUMISKOHT: ________________________________________________________
3. OHVRID: (A) puuduvad: ______, (B) hukkunuid: _________, (C) vigastatuid: _________,
kellest hospitaliseerituid: ___________________, (D) kadunuid : ______________________
4. EVAKUEERIMINE: (A) ei ole vajadust: ____, (B) on vajadus: ____, oletatav arv _______
(A) avatud varjupaiku: _________________________________________________________
(B) inimesi varjupaikades: ______________________________________________________
5. KAHJUSTUSED: ___________________________________________________________
6. OLUKORD: (A) normaliseerub: _______, (B) stabiilne: _______, (C) halveneb: _________,
(D) eskaleerub: _______________________________________________________________
7. SÜNDMUSTE VÕIMALIK ARENG/RISK: ______________________________________
8. KASUTUSELE VÕETUD ABINÕUD: __________________________________________
9. KAASATUD AMETKONNAD JA RESSURSID/PÕHIJÕUD: _______________________
10. VAJADUS ABI JÄRELE: (A) puudub: __________, (B) loetelu: ____________________
11. MÄRKUSED: _____________________________________________________________
12. ETTEKANDE KOOSTAJA (nimi, ametikoht): ___________________________________
telefon: _______________, allkiri: _______________________________________________
13. ETTEKANDE VASTUVÕTJA (nimi, ametikoht): ________________________________
kuupäev/kellaaeg: ___________________ allkiri: ___________________________________